Period: Old Babylonian
Genre: Literary
Transliteration:
<SURFACE>
...
...nisaba-ke₄
...ŋizzal-la šu daŋal ma-ni-in-dug₄
...ŋal₂ tak₄-a niŋ₂-e nu-dib-be₂ me-en
sa nemur₂-gin₇ zig₃-ga-ŋu₁₀-ne
{anše}ni-is-kum kaš₄ kalag-ga di-ŋa₂
šag₄ an-na-ke₄ hul₂-la ma-ab-de₆
a-la-ŋa₂ {d}en-lil₂-le gu₃ zid ma-ni-in-de₂
nam-si-sa₂-ŋu₁₀-uš ŋidru ma-an-šum₂-mu-uš
gu₂ kur-kur-ra-ke₄ ŋiri₃ ba-da-gub
{ŋeš}tukul-ŋa₂ mu-bi sig-še₃ mu-un-ŋal₂
aga-kar₂ sig₁₀-ga-ŋu₁₀-u₈ igi-nim-še₃ mu-un-ŋal₂
me₃ šen-šen-na um-ta-ab-e₃-en
...ib₂ dug₄-ga {d}en-lil₂-la₂-še₃
...ŋu₁₀-u₈ igi-še₃ ba-du-un
<SURFACE>
...šag₄ ba-ab-zalag-ge-en
ŋa₂-e me-en {ŋeš}tukul-la a-la mu-un-ŋa₂-ŋa₂-an
{urud}šukur {urud}ma-sa-tum a-ba-da-ab-ŋal₂-le-en-na
{kuš}da-lu-uš₂-a a₂-sig₃-ge-bi mu-zu
im-du-ug im-lag hul sag₃-ga-ŋu₁₀-u₈
mir ni₂ ŋal₂-la-gin₇ dal-le-da-bi
šag₄ dab-ba-ŋu₁₀-u₈ li-bi₂-ib-dib-be₂-en
ni₂ zi-ir kur-re ba-ab-šum₂-mu-un
šeš gu₅-li-ŋu₁₀ šul {d}utu-am₃
ki zi-šag₄-ŋal₂-la-ka igi mu-na-ni-duh
{d}šul-gi me-en dalla-bi-a inim mu-da-ab-be₂-en
diŋir igi sag₉ me₃-ŋa₂-kam
...utu...šeš-ra ki aŋ₂ {d}lamma {ŋeš}tukul-ŋa₂-kam
...mu-un-kal-la-ge <unk> ga₁₄-mu-un-ne₃-e
...e₃
...

Cuneiform:
<SURFACE>
...
...𒊺𒉀𒆤
...𒄑𒌆𒉿𒎓𒋡𒆷𒋗𒂼𒈠𒉌𒅔𒅗
...𒅅𒋺𒀀𒃻𒂊𒉡𒁳𒁉𒈨𒂗
𒊓𒊊𒌉𒁶𒍣𒂵𒈬𒉈
𒀲𒉌𒄑𒄣𒁽𒆗𒂵𒁲𒂷
𒊮𒀭𒈾𒆤𒄾𒆷𒈠𒀊𒁺
𒀀𒆷𒂷𒀭𒂗𒆤𒇷𒅗𒍣𒈠𒉌𒅔𒌤
𒉆𒋛𒁲𒈬𒍑𒉺𒈠𒀭𒋧𒈬𒍑
𒄘𒆳𒆳𒊏𒆤𒄊𒁀𒁕𒁺
𒄑𒆪𒂷𒈬𒁉𒋝𒂠𒈬𒌧𒅅
𒂇𒃸𒋧𒂵𒈬𒇇𒅆𒉏𒂠𒈬𒌧𒅅
𒀞𒊿𒊿𒈾𒌝𒋫𒀊𒌓𒁺𒂗
...𒌈𒅗𒂵𒀭𒂗𒆤𒇲𒂠
...𒈬𒇇𒅆𒂠𒁀𒁺𒌧
<SURFACE>
...𒊮𒁀𒀊𒌓𒄀𒂗
𒂷𒂊𒈨𒂗𒄑𒆪𒆷𒀀𒆷𒈬𒌧𒂷𒂷𒀭
𒍏𒅆𒆕𒍏𒈠𒊓𒌈𒀀𒁀𒁕𒀊𒅅𒇷𒂗𒈾
𒋢𒁕𒇻𒌀𒀀𒀉𒉺𒄀𒁉𒈬𒍪
𒅎𒁺𒊌𒅎𒋃𒅆𒌨𒉺𒂵𒈬𒇇
𒂇𒉎𒅅𒆷𒁶𒊑𒇷𒁕𒁉
𒊮𒁳𒁀𒈬𒇇𒇷𒉈𒅁𒁳𒁉𒂗
𒉎𒍣𒅕𒆳𒊑𒁀𒀊𒋧𒈬𒌧
𒋀𒆪𒇷𒈬𒂄𒀭𒌓𒀀𒀭
𒆠𒍣𒊮𒅅𒆷𒅗𒅆𒈬𒈾𒉌𒂃
𒀭𒂄𒄀𒈨𒂗𒈦𒄘𒃼𒁉𒀀𒅗𒈬𒁕𒀊𒁉𒂗
𒀭𒅆𒊷𒀞𒂷𒄰
...𒌓...𒋀𒊏𒆠𒉘𒀭𒆗𒄑𒆪𒂷𒄰
...𒈬𒌧𒆗𒆷𒄀<unk>𒅗𒈬𒌧𒊊𒂊
...𒌓𒁺
...